דגון (סיפור קצר)

דָּגוֹן (באנגלית: Dagon) הוא סיפור קצר מאת הסופר האמריקאי ה. פ. לאבקרפט אשר נכתב ב-1917 ופורסם לראשונה במגזין "המשוטט" ב-1919ג'ושי ושולץ, דגון, עמוד 57, "סיפור קצר (2,240 מילים), נכתב ביולי 1917. פורסם לראשונה במגזין "המשוטט" (נובמבר 1919)".. עלילתו מוצגת כעדותו של קצין ימי שדעתו נטרפה עליו לאחר שספינתו נפלה בשבי הגרמני בראשית מלחמת העולם הראשונה, בטרם נקלע לאי געשי ומבודד באוקיינוס השקט המאוכלס באנשי דג אימתניים הסוגדים לישות מפלצתית בשם דגון.

 עלילה 
עלילת הסיפור נפתחת בראשית מלחמת העולם הראשונה ומסופרת כעדות טרגית מפיו של קצין ימי מעונה אשר התמכר למורפין ואיבד את דעתו לאחר שאוניית המשא עליה שהה נפלה בשבי הקיסרות הגרמנית. צרותיו האמיתיות, עם זאת, החלו רק לאחר שעלה בידו להימלט מידי שוביו על גבי סירת הצלה, טעות אשר דרדרה באופן אירוני את מצבו מן הפח אל הפחת, שכן לאחר בריחתו החל לשוטט בחוסר מעש באזור מבודד של האוקיינוס השקט מדרום לקו המשווה עם אספקה דלילה בלבד וכשהוא חסר אוריינטציה ניווטית.

כעבור מספר ימים נטולי כל סימנים מעוררי תקווה בדמות ספינות מושיעות או קווי יבשה מעומעמים באופק הרחוק, נרדם המספר על משמרתו ומתעורר כעבור מספר שעות רק כדי למצוא את ספינתו שקועה במרכזו של אי געשי, כשהוא מוקף מכל עבר בגבעות והרים של בוץ שחור ודביק בתוכו מתפתלים דגים גוססים ויצורים מימיים אחרים שהוא אינו מצליח לזהות. דעתו נחה עליו במידה מועטה לאחר שהוא גומר אומר בדעתו כי המצב אליו נקלע התאפשר רק בזכות התפרצות געשית כלשהי אשר גרמה לרצפת האוקיינוס להתרומם מעלה ובכך לחשוף לאור השמש אזורים אשר היו חבויים במשך מיליוני שנים במעמקי המצולות, אם כי הוא נאלץ להודות בפני עצמו כי בכל אותה עת שררה מסביבו מעין  אשר צמררה אותו עד בלי די.

לאורך היומיים הבאים מחכה המספר בסירתו הטרופה ומתכונן לצאת למסע ברחבי האי הלא נודע בחיפוש אחר חילוץ אפשרי, ורק לאחר שהאדמה מתייבשת דיה כדי לאפשר זאת הוא משכים בבוקר היום השלישי ופונה לדרכו. מסעו נמשך על פני מספר ימים במהלכם הוא אינו מוצא דבר חדש מלבד הרים נוספים של אותו בוץ שחור, על אף שלבסוף הוא מתמקד בהר גבוה במיוחד ומחליט להעפיל אליו. עם הגעתו לפסגה בערב היום הרביעי לצאתו הוא משקיף מטה לכיוון עמק תלול שבמרכזו ניצב אובייקט משונה אותו הוא מתאר בתור מונולית שחור ועצום, אשר לדבריו לא יכל להיווצר כדרך הטבע אלא בהכרח סותת על ידי יצור חי כלשהו.

לאחר שהוא מתקרב ובוחן את המונולית ביתר שאת מבחין המספר בהירוגליפים משונים אשר נחרטו על גביו, כאשר כלל הסימנים מרכיבים מעין דיאלקט זר הבנוי מצורות של יצורים מימיים שונים, ביניהם דגים, צלופחים, תמנונים וכיוצא בזאת. כמה מהתווים אף מציגים יצורי ים בהם לא נתקל מעודו ושלדבריו אינם מוכרים לעולם האנושי. בהמשך הדרך נתקל הלה גם בתחריטים מפורטים המתארים גזע קדום כלשהו של יצורים אנושיים למחצה המזכירים במראהם דגים.

לפתע מבחין המספר ביצור ענקי הפורץ החוצה מתוך המים האפלים ומזנק מעלה לעבר המונולית בניסיון לאחוז בו עם ידיו הענקיות ומכוסות הקשקשים. הוא אינו מצליח להעלות על הכתב את צורתו של היצור, למעט כי מדובר בדבר ענק ומתועב המזכיר בגודלו את פוליפמוס. עם צאתו מהמים משתחווה היצור ומרכין את ראשו ביראת כבוד בפני המונולית, מחווה אשר גורמת למספר לטעון כי .

מזועזע, נמלט המספר חזרה לסירתו המנופצת והמקורקעת תוך כדי שהוא צוחק בהיסטריה ללא כל סיבה נראית לעין ומזמר לעצמו שירי הבל חסרי משמעות בניסיון להימלט מאימת המחשבות הנוראיות הממלאות את ראשו. מאוחר יותר הוא אינו מצליח להיזכר בדבר נוסף שאירע לאחר מכן, למעט בסופה חזקה שפרצה לאחר שחזר לסירתו, ובכך שהתעורר בבית חולים בסן פרנסיסקו לאחר תקופת זמן לא ברורה, אליו נלקח בידי ספינה אמריקאית שצוות מלחיה חילץ אותו לאחר שנמצא מחוסר הכרה בלב האוקיינוס.

בשעה שהחלים על מיטת חוליו נדהם המספר לגלות כי לא התקבלו כל דיווחים אודות פעילות געשית כלשהי באזור בו אירעה התקרית המסתורית בה היה מעורב, ובחלוף הזמן הוא אף מתייאש וחדל לנסות לשכנע את סובביו בכך. בניסיון אחרון להציל את שפיותו הוא פונה להתייעץ עם אתנולוג נלהב לגבי הפלשתים העתיקים אשר סגדו לאל הדג הקרוי דגון, אך לאחר שנכשל גם בכך פוסק הלה מחקירותיו.

במרוצת הזמן דעתו של המספר נטרפת עליו ומצבו הנפשי הרעוע מתדרדר מדכי לדכי. הוא מתחיל לסבול מסיוטי בלהות וחזיונות מפחידים, בייחוד לאחר רדת החשכה ובלילות בהם הירח זורח במלואו, אודות היצור אדיר הממדים בו חזה במהלך הרפתקאותיו. הוא פונה להשתמש בסמים על מנת להימלט מהמחשבות הרודפות אותו, ולאחר שלדבריו נהפך לעבדו של המורפין, הוא גומר אומר בדעתו לשים קץ לחייו. .

הסיפור תם לאחר שאספקת המורפין של המספר אוזלת והוא נאלץ להתמודד עם מציאותו הטרופה והבלתי נסבלת. עני וחסר כל, לאחר שבזבז את כספו הנותר על סמים, מצהיר הלה אודות כוונתו להתאבד באמצעות קפיצה מהחלון של עליית הגג הרעועה בה השתקע ומצא לעצמו מפלט מהעולם לעבר הרחוב המלוכלך הניצב מתחתיה. אולם בטרם הוא מספיק לעשות זאת נשמע רעש משונה מכיוון המסדרון המזכיר דבר חלקלק כלשהו המוטח בחוזקה כנגד הדלת. המספר מספיק להישבע כי אותו יצור לא יצליח לתפסו בחיים ומסיים את דבריו במילים, .

 דמויות 
 המספר – קצין ימי המלווה אוניית משא ונופל בשבי הגרמני בראשית מלחמת העולם הראשונה. לאחר שהוא מצליח להימלט מידי שוביו על גבי סירת הצלה הוא נקלע לאי געשי מבודד ומאבד את דעתו.

 השראה 
ייתכן כי הסיפור נכתב בעידודו של עורך המגזין "המשוטט", , אשר קרא חלק מהיצירות שכתב לאבקרפט בתור נער וביקש ממנו לסור חזרה לכתיבתו ב-1917. בהמשך אותו קיץ פורה כתב לאבקרפט שני סיפורים, הקבר ודגון. רבים מיצירותיו נכתבו בהשראת חלומותיו, והסיפור הנוכחי אף נכתב בחלקו בצורה זו. לדבריו, הרעיון של הדמות הראשית אשר נרדמת בלב ים ומתעוררת על אי געשי מלא רפש ובוץ שחור נולד כתוצאה מחלום ממשי שחלם, לאבקרפט, הגנה על דגון, עמוד 100, "בנוגע לביקורות, הגיבור והקורבן שוקע למחצה בתוך הרפש, ובכל זאת הוא אכן זוחל! הוא מחלץ את עצמו בעקשנות מתוך הבוץ המתועב על אף שהוא נדבק אליו. אני יודע שכך שזה היה, משום שחלמתי את כל הזחילה המחרידה הזאת, ועד עכשיו אני יכול להרגיש את הרפש מושך אותי פנימה!"..ממוזער|350x350 פיקסלים|הסיפור ראה אור פעמיים במגזין , באוקטובר 1923 ובינואר 1936.

שמו של הסיפור נגזר משמו של אל החקלאות והתבואה של המיתולוגיות האמורית, האבלית והאוגריתית, דגון. באחרית העלילה אף מזכיר הפרוטגוניסט את מאמציו לחקור אודות אותה ישות אותה הוא מתאר כחלק מאגדה פלשתית עתיקה הסובבת את . לאבקרפט נודע בחיבתו לתגליות ארכאולוגיות ואף כתב כי הדמות הראשית יצאה לחקור את האי הבודד בשילוב של פחד ואימה אך גם בהתלהבות ארכאולוגית, וייתכן כי נתקל באזכור לאותו אל מיתולוגי במהלך קריאתו את ספריו הרבים.

כאשר הדמות הראשית יוצאת לחקור את האי ומוצאת את המונולית הענק עליו חרוטים הירוגליפים משונים המתארים אנשי דג מעוותים, מציין לאבקרפט כי אותם יצורים עשויים היו להיות אבותיהם של הניאנדרטלים או של אנשי פילטדאון אשר באותה העת טרם נחשפו כזיוף בידי הקהילה המדעית.

 מוטיבים 
 עדות 
אחת הטכניקות הידועות של לאבקרפט להעברת תוכן סיפוריו היא באמצעות מתן עדות מפי דמויות מעונות המשחזרות את סדר התרחשות האירועים המפחידים שחוו. בסיפור הנוכחי מתגורר הפרוטגוניסט בתוך עליית גג רעועה לאחר שבזבז את כל כספו הנותר על מורפין בניסיון לשכוח את חווייותיו הקשות, ואף כותב אודות כוונתו לשים קץ לחייו. הסיפור, אפוא, מהווה את אחת הדוגמאות הקיצוניות ביותר של מוטיב העדות לאורך כל יצירתו של לאבקרפט, זאת בשל כוונותיו האובדניות של המספר, על אף שהדבר אינו ייחודי מאחר שהוא חוזר גם בסיפור כלב השמירה מ-1924לאבקרפט, כלב השמירה, עמוד 237, "אנסה למצוא בעזרת האקדח שלי את האבדון אשר עשוי להיות חוף המבטחים היחיד מפני האימה הבלתי ניתנת לתיאור".. התאבדותו של המספר, עם זאת, מוטלת בספק, מאחר שהסיפור מסתיים ברעש דפיקה מאיים כנגד דלת חדרו, פרט המשאיר צוהר להשערה כי נרצח בידי אחת המפלצות שהצליחו לעלות על עקבותיו. בסיפור קריאתו של קת'ולהו מ-1928, על אף כן, צוין כי באחד מקרעי העיתון שנאספו בידי דמותו של פרופסור אנג'ל נכתב אודות מקרה התאבדות של קפיצה מחלון, דבר שעשוי לאמת את התאבדותו של המספר, אשר הצליח להימלט מרודפיולאבקרפט, קריאתו של קת'ולהו, עמוד 387, "קרעי העיתונים, כפי שכבר ציינתי, נגעו במספר נושאים בעלי זיקה לפאניקה, מאניה, והתנהגויות אקסצנטריות אחרות במהלך אותה העת. נדמה כי פרופסור אנג'ל העסיק מספר אנשים באיסוף הכתבים הללו, מאחר שמספרם היה עצום והם הגיעו מכל רחבי העולם. כאן למשל היה מקרה התאבדות מלונדון, בו אדם בודד קפץ מהחלון לאחר שנשמע צווח בצרחות אימים"..

 אלים 
זה הוא סיפורו הראשון של לאבקרפט המציג אלמנט אלילי בדמות הישות דגון, המזוהה עם עולם , קרי המכלול העולמי הספרותי שבנה הסופר לאורך כל שנות כתיבתו ושהמשיך להתפתח בידי יוצרים אחרים לאחר מותו. אף על פי שהיצור האוחז במונולית המופיע בסיפור אכן מזוהה לעיתים קרובות עם דגון, שמו המפורש אינו מצוין לאורך כל העלילה, וייתכן כי הוא למעשה מהווה את אחד ממאמיניו של האל, ולא האל עצמו. לדעתו של מבקר הספרות  לאבקרפט לא התכוון בכלל לכנות את הסיפור בשמו הנוכחי, .

דגון מוזכר בסיפור מאוחר יותר של לאבקרפט, הצל מעל אינסמאות' מ-1936, בו קבוצת יצורים מימיים המשתייכת לגזע המכונה "שוכני המעמקים" מצליחה להשתלט על עיירה במסצ'וסטס. מרכז הכובד של אותם יצורים אשר משמש גם כמקור כוחם הוא ארגון סודי הקרוי "המסדר האזוטרי של דגון", מעין אגודת סתרים המזכירה באופייה את הבונים החופשייםלאבקרפט, הצל מעל אינסמאות', עמוד 874, "הוא נקרא, כך היא אמרה, , והיה ללא כל ספק ארגון מושחת בעל מאפיינים פגניים שהגיע הנה מארצות המזרח לפני כמאה שנים, במהלך התקופה בה מזחי הדיג של אינסמאות' סבלו מעוני קשה"..

 מלחמה 
נושא המלחמה חוזר מספר פעמים לאורך סיפוריו של לאבקרפט, לעיתים תכופות דרך השתקפות של תחושות אשמה, תסכול וחוסר אונים, הנובעים מעצם כך שהלה לא הצליח להתגייס ולתרום את חלקו למאמץ המלחמתי בשל בריאותו הירודה. בדומה לסיפורו פולאריס מ-1920לאבקרפט, פולאריס, עמודים 37–38, "התאמצתי להיאבק בעייפותי אך לשווא, זאת בניסיון לקשר את המילים המשונות הללו עם מעשייה כלשהי אודות הרקיע שלמדתי מתוך הכתבים הפנקוטיים. ראשי, כבד ומסתובב, שקע מטה, וכשהרמתי אותו שוב כבר היה זה בתוך החלום"., בו עירו הבדיונית של הפרוטגוניסט מותקפת בידי אויביה לאחר שהוא נרדם על משמרתו ונכשל להתריע אודות המתקפה, גם הסיפור הנוכחי מתרחש בעת מלחמה, וספינתו של המספר אף נופלת בשבי הגרמני. עם זאת, רק לאחר שעולה בידו להימלט על גבי סירת הצלה, נרדם המספר כעבור מספר ימים בהם הוא משוטט בחוסר מעש באוקיינוס השקט, ועם התעוררותו הוא מוצא את עצמו שקוע עמוקות באי הרפש השחור. מוטיב התנומה, אפוא, עשוי לסמל אות רע לבאות הנובע מחולשותיהן הפנימיות של דמויותיו.

 ביקורת 
לאור הביקורות השונות שספג סיפורו של לאבקרפט מידי מגזינים שונים בעת פרסומו כתב הלה את החיבור "הגנה על דגון", בו הגיב לחלק מהמבקרים ואף פרס את פילוסופיית האסתטיקה הספרותית שלו.

מבקר הספרות  כינה את סיפורו של לאבקרפט בתור  שלדבריו  כדוגמת קרקעית האוקיינוס המתרוממת אל פני השטח וחושפת בכך מקומות אפלים אשר היו חבויים במשך שנים רבות במעמקי המצולות, כפי שנראה בסיפור קריאתו של קת'ולהו, וכן דגון עצמו אשר משתייך לפנתאון הישויות האפלות של עולמו הספרותי של לאבקרפטקרטר, המבקר שהגיע מבחוץ, עמוד 23, "שנת 1917 הייתה השנה בה חזר לאבקרפט לכתוב ספרות, והוכיחה את עצמה כתקופה מאוד פרודוקטיבית. הוא כתב סיפור קצר המזכיר את סגנונו של פו בשם "הקבר" ומיד לאחר מכן את "דגון", סיפור קצר ומצוין אודות מלח הנמלט מהשבי הגרמני בסירה קטנה ומתרסק על אי סלעי עשוי רפש שחור המצחין מגוויותיהם של דגים"..

 תרבות 
 קולנוע 
 הסרט  בבימוים של  ו מ-2001 מבוסס במידה מסוימת על הסיפור דגון, על אף שהוא משלב אלמנטים גם מסיפורו הנוסף של לאבקרפט, . עלילת הסרט סובבת זוג צעיר המפליג בסירה שמתרסקת לחופיה של עיירה ספרדית מפחידה הנשלטת בידי אל ים עתיק ומאמיניו האנושיים למחצהדגון, בסיס הנתונים האינטרנטי לסרטים, אורכב מהמקור ב-3 בינואר 2013. .

 טלוויזיה 
 סדרת הטלוויזיה היפנית  מכילה דמות המכונה דגון, המשמשת בתור המנהיג של פנתיאון האלים של אינפרשיה, ומבוססת הן על סיפורו של לאבקרפט והן על היצור המוזכר בסרט .

 ספרות 
 מבקר הספרות  הוציא לאור את הספר  המתרחש בעולם הספרותי של  תוך שימוש בסגנון של ריאליזם-פסיכולוגי-גותי, ושעל כתיבתו זכה בפרס הספר הזר הטוב ביותר מידי האקדמיה הצרפתית ב-1972דגון, גודרידס, אורכב מהמקור ב-17 בפברואר 2024. .
 ספר המדע הבדיוני  מ-1976 מאת טרי פראצ'ט מציג גזע של יצורים מימיים ודמויי רכיכות הקרויים "דגון" הניצודים על ידי אנשי תעשיית הדיג הכפרית המקומיתהצד האפל של השמש, גודרידס, אורכב מהמקור ב-17 בפברואר 2024. .
 סדרת ספרי הפנטזיה עולם הדיסק מאת טרי פראצ'ט מציגה אזכורים רבים לתקרית לא ברורה אשר התרחשה בחנות הדגים של דמותו של מר. וונג, המתגורר ברחוב בשם "דגון". הדמיון לסיפורו של לאבקרפט ניכר בהקשר הזה בצורה חדה בספר ג'ינגו, המזכיר אירוע בו חורבות קיקלופיות קדומות צפות מתוך היםג'ינגו, גודרידס, אורכב מהמקור ב-17 בפברואר 2024. .
  מאת רוברט אנטון וילסון מציגה את דמותו של לאבקרפט עצמו, אשר לדבריו כתב את הסיפור "דגון" לאחר שערך מחקר אודות הישות שעל שמה הוא קרוי באוניברסיטת מיסקטוניק. הוצאתו לאור של הסיפור היא שמשכה, לטענתו, את תשומת ליבו של אגודת הסתרים האילומינטי אליוטרילוגיית האילומינטי, גודרידס, אורכב מהמקור ב-17 בפברואר 2024. .

 מוזיקה 
 מייסדה של להקת הדת' מטאל נייל  הוציא אלבום סולו בשם  ב-2004 שעל צידו האחורה מצוטטות מספר שורות מתוך הספר הבדיוני  מהעולם הספרותי של , אשר נאמרו לכאורה בידי דגון עצמומדיטציה סאוריאנית, ג'יניוס, אורכב מהמקור ב-17 בפברואר 2024. .
 להקת המטאל הסימפוני השוודית ת'ריון הוציאה שיר בשם "קריאתו של דגון" כחלק מאלבומה "סיריוס בי" מ-2004, העוסק בישות המכונה דגון השוהה אי שם ביקום, ואחת משורותיו אף אומרת  מתוך התייחסות לעולמו הספרותי של לאבקרפט, בו "שוכני המעמקים" הם גזע של יצורים תת-מימיים שחיים במצולות היםקריאתו של דגון, ג'יניוס, אורכב מהמקור ב-17 בפברואר 2024. .

 רדיו 
  הוציאה לאור תסכית של הסיפור ב-2015 בשם "דגון: מלחמת העולמות" כחלק מסדרת "תיאטרון רדיו של הרפתקאות אפלות", המבוסס בצורה חלקית על הסיפור ובנוסף מציג דמויות מתוך הסרט  מ-2011 והתסכית מלחמת העולמות מ-1938דגון: מלחמת העולם, החברה ההיסטורית של ה.פ. לאבקרפט, אורכב מהמקור ב-17 בפברואר 2024. .

 משחקים 
 משחק הדפדפן רונסקייפ מכיל משימה בשם "זוועות המעמקים" אשר כרוכה בהיעלמותו המסתורית של שומר מגדלור בשם ג'וסיק, ומבוססת באופן חלקי על סיפורו של לאבקרפט. כלל האלמנטים של המשימה, וביניהם שמותיהם של המקומות, הדמויות והספרים, הם בעלי זיקה לסיפור, וכמו כן המפלצות, אשר קרויות דאגאנות'זוועות המעמקים, רון האי קיו, אורכב מהמקור ב-17 בפברואר 2024. .
 משחק התפקידים מבוכים ודרקונים מציג מספר דמויות המכונות דגון, בין הבולטות שביניהן ישנו שד עוצמתי השולט במימד דמוי הגיהנום, וכן סוג של שד נחות יותר אשר נודה וגורש לגלות.
 משחק הווידאו  המבוסס על ספרותו של לאבקרפט מציג את דמותו של דגון, אשר מטביע את הספינה עליה מפליג הפרוטגוניסט הראשי, ג'ק וולטרס, אך לא בטרם מצליח הלה לפצוע אותו אנושות וייתכן כי אף להרוג אותו באמצעות התותח של הספינה. לאחר שקיעתה נסחף וולטרס לחוף קרוב, ודרך תעלה תת-קרקעית הוא מגיע לעיר השוכנת במצולות הים בשם יאה-נת'ליי, בה שוכן מקדשו של דגון עצמוביקורת אודות קריאתו של קת'ולהו: קצוותיו האפלות של כדור הארץ, גיימינג היסטורי 101, פורסם במקור ב-27 באוקטובר 2016, אורכב מהמקור ב-17 בפברואר 2024. .
 אנימציה 
 סרט האנימציה  בבימויו של שון פטריק אוריילי ומבית  מ-2017 מציג יצור בשם דגון המשמש כשליטה של ממלכת המצולותהווארד לאבקרפט וממלכת המצולות, בסיס הנתונים האינטרנטי לסרטים, אורכב מהמקור ב-17 בפברואר 2024. .
 סדרת הטלוויזיה בן 10: החייזרים החדשים מציגה לאורך העונה השלישית כת מסתורית המכונה "אזוטריקה" המתכננת לשבור את החותם המפריד בין היקומים כדי לאפשר לשליטם, ישות המכונה דייגון, להיכנס פנימה. כאשר דמותו של הלה מופיעה לבסוף היא מזכירה במידת מה את הישות קת'ולהו מעולמו הספרותי של לאבקרפטדגון, בסיס הנתונים לגיבורי על, אורכב מהמקור ב-17 בפברואר 2024. .

 אנימה ומאנגה 
 סדרת האנימה והמאנגה ג'וג'וטסו קאייזן מציגה מפלצת הקרויה דגון אשר נולדה כתוצאה מהפחד שחשים בני האדם כלפי האוקיינוס. המפלצת אנושית למחצה ופניה נושאים תוויים תמנוניים המזכירים במידת מה את דמותה של הישות קת'ולהו מעולמו הספרותי של לאבקרפטג'וג'וטסו קאייזן: כוחותיו ההרסניים של דגון מוסברים, גיימראנט, פורסם במקור ב-11 בדצמבר 2023, אורכב מהמקור ב-17 בפברואר 2024. .

 קומיקס 
 סדרת הקומיקס  מבית די. סי. קומיקס הציגה במהדורה השלושים ושתיים שלה תוכן רב אשר הושפע מעולמו הספרותי של לאבקרפט, ובין השאר סצנה בה מלח אשר לאחר שספינתו שקעה נסחף לאי משונה של בוץ שחור המזכיר במידה רבה את אותו מקום התרחשות המוזכר בסיפור דגוןהאמיצים והנועזים: מהדורה 32, ריד קומיקס אונליין, אורכב מהמקור ב-17 בפברואר 2024. .

 מהדורות 
בתום כתיבתו ובעידודה של דודתו, שלח לאבקרפט את הסיפור לעורך המגזין  ונדחהג'ושי, עבור הנאתי הפרטית, עמוד 595, "באחרית 1919 בעידודה של אחת מדודותיו שלח את "הקבר" למגזין "החתול השחור"; במועד מאוחר יותר שלח את "דגון" למגזין "מסכה שחורה"; שני הסיפורים נדחו".. מאוחר יותר באותה שנה, בנובמבר 1919, עם זאת, פורסם הסיפור במגזין המשוטט, ופעם נוספת במגזין  באוקטובר 1923. לאחר מכן הודפס בשנית ופורסם בעשרות מהדורות שונות, וכמו כן תורגם לאחת עשרה שפות לפחות: צרפתית, הולנדית, ספרדית, גרמנית, שוודית, איטלקית, רומנית, פינית, פורטוגזית, ויווניתדגון, בסיס הנתונים האינטרנטי עבור ספרות ספקולטיבית, אורכב מהמקור ב-17 בפברואר 2024. . בעברית ראה הסיפור אור בהוצאת קתרזיס ב-2023דגון והמקדש, סימניה, אורכב מהמקור ב-17 בפברואר 2023. .
Englishלאבקרפט, הווארד פיליפס; המשוטט; גיליון י"א, נובמבר 1919; עמודים 23–31.Lovecraft, Howard Phillips; The Vagrant; Issue XI, November 1919; Pages 23–31.לאבקרפט, הווארד פיליפס; באירד, אדווין; סיפורים מוזרים, כרך ב', גיליון ג', אוקטובר 1923; עמודים 23–25.Lovecraft, Howard Phillips; Baird, Edwin; Weird Tales; Volume II, Issue III, October 1923; Pages 23–25.לאבקרפט, הוורד פיליפס; פרנסוורת', ורייט; סיפורים מוזרים; כרך כ"ז, גיליון א', ינואר 1936; עמודים 118–124.Lovecraft, Howard Phillips; Farnsworth, Wright; Weird Tales; Volume XXVII, Issue I, January 1936; Pages 118–124.לאבקרפט, הווארד פיליפס; הפחד האורב ואחרים; ספרי בלנטיין, ניו יורק, 1971; עמודים 23–28 ()Lovecraft, Howard Phillips; The Lurking Fear And Others; Ballantine Books, New York, 1971; Pages 23–28 ()לאבקרפט, הווארד פיליפס; דרלת, אוגוסט; ג'ושי, סונאנד טריאמבק; קליין, תיאודור איבון דונלד; דגון וסיפורים מקבריים אחרים; ארקהם האוס, סוק סיטי, ויסקונסין, 1987; עמודים 14–19 ()Lovecraft, Howard Phillips; Derleth, August; Joshi, Sunand Tryambak; Klein, Theodore Eibon Donald; Dagon And Other Macabre Tales; Arkham House Publishers, Sauk City, Wisconsin, 1987; Pages 14–19 ()לאבקרפט, הווארד פיליפס; השינוי של ה.פ. לאבקרפט: הדרך לטירוף; ספרי בלנטיין, 1996; עמודים 37–41 ()Lovecraft, Howard Phillips; The Transition Of H.P. Lovecraft: The Road To Madness; Ballantine Books, 1996; Pages 37–41 ()ג'ושי, סונאנד טריאמבק; לאבקרפט, הווארד פיליפס; קריאתו של קת'ולהו וסיפורים מוזרים אחרים; ספרי פינגווין, ארצות הברית, 1999; עמודים 1–6 ()Joshi, Sunand Tryambak; Lovecraft, Howard Phillips; The Call Of Cthulhu And Other Weird Stories; Penguin Books, United States, 1999; Pages 1–6 ()לאבקרפט, הווארד פיליפס; ז. בריט, פופי; להתעורר בצרחות; הוצאת דל ריי, ניו יורק, 1 בינואר 2003; עמודים 218–223 (מסת"ב 0-345-45829-X)Lovecraft, Howard Phillips; Z. Brite, Poppy; Waking Up Screaming; Del Rey, New York, 1 January 2003; Pages 218–223 ()לאבקרפט, הווארד פיליפס; ג'ונס, סטפן; אדוארדס, לס; נקרונומיקון: הסיפורים המוזרים הטובים ביותר של ה.פ. לאבקרפט; הוצאת גולנץ', לונדון, 2008; עמודים 5–9 (מסת"ב 978-0-57508-1-567 כריכה קשה, 978-0-57508-1-574 כריכה רכה)Lovecraft, Howard Phillips; Jones, Stephen; Edwards, Les; Necronomicon: The Best Weird Tales Of H.P. Lovecraft; Gollancz, London, 2008; Pages 5–9 ( Hardcover,  Softcover)לאבקרפט, הווארד פיליפס; ג'ושי, סונאנד טריאמבק; ה.פ. לאבקרפט: הספרות; בארנס אנד נובל, ניו יורק, 2008; עמודים 23–27 ()Lovecraft, Howard Phillips; Joshi, Sunand Tryambak; H.P. Lovecraft: The Fiction; Barnes & Noble, New York, 2008; Pages 23–27 ()לאבקרפט, הווארד פיליפס; ויינסטוק, ג'פרי אנדרו; קריאתו של קת'ולהו וסיפורים אפלים אחרים; בארנס אנד נובל, ניו יורק, 2009; עמודים 3–8 ()Lovecraft, Howard Phillips; Weinstock, Jeffrey Andrew; The Call Of Cthulhu And Other Dark Tales; Barnes And Noble, New York, 2009; Pages 3–8 ()לאבקרפט, הווארד פיליפס; מקם, ניל; מקם, לי; כתביו המוזרים של ה.פ. לאבקרפט; אוסף גירסול, מיסיסאוגה, אונטריו, 2010; עמודים 1–3.Lovecraft, Howard Phillips; Mechem, Neil; Mechem, Leigh; The Weird Writings of HP Lovecraft; Girasol Collectables, Mississauga, Ontario, 2010; Pages 1–3.לאבקרפט, הווארד פיליפס; ג'ושי, סונאנד טריאמבק; ה.פ. לאבקרפט: הספרות המלאה; בארנס אנד נובל, ניו יורק, 2011; עמודים 23–27 ()Lovecraft, Howard Phillips; Joshi, Sunand Tryambak; H.P. Lovecraft: The Complete Fiction; Barnes & Noble, New York, 2011; Pages 23–27 ()לאבקרפט, הווארד פיליפס; ג'ושי, סונאנד טריאמבק; קריאתו של קת'ולהו וסיפורים מוזרים אחרים (מהדורת דלוקס); ספרי פינגווין, ניו יורק, ארצות הברית, 2011; עמודים 1–6 ()Lovecraft, Howard Phillips; Joshi, Sunand Tryambak; The Call Of Cthulhu And Other Weird Stories (Deluxe Edition); New York, United States, 2011; Pages 1–6 ()לאבקרפט, הווארד פיליפס; קלהאן, מייקל; ה.פ. לאבקרפט הולך לקולנוע; הוצאת פול ריבר, ניו יורק, אוקטובר 2011; עמודים 264–270 ()Lovecraft, Howard Phillips; Kelahan, Michael; H.P. Lovecraft Goes To The Movies; Fall River, New York, October 2011; Pages 264–270 ()לאבקרפט, הווארד פיליפס; התוהו המזדחל, מבחר כתבי ספרות מוזרה, כרך א': 1917–1927; קרייטשן אונירוס, לונדון, 2012; עמודים 13–17 ()Lovecraft, Howard Phillips; Crawling Chaos, Selected Weird Fiction, Volume One: 1917–1927; Creation Oneiros, London, 2012; Pages 13–17 ()לאבקרפט, הווארד פיליפס; ג'ושי, סונאנד טריאמבק; דימיאנוביץ', סטפן; ה.פ. לאבקרפט: סיפורי אימה נהדרים; הוצאת פול ריבר, ניו יורק, 2012; עמודים 73–77 ()Lovecraft, Howard Phillips; Joshi, Sunand Tryambak; Dziemianowicz, Stefan; H.P. Lovecraft: Great Tales Of Horror; Fall River Press, New York, 2012; Pages 73–77 ()לאבקרפט, הווארד פיליפס; המיתוסים המלאים של קת'ולהו; הוצאת פול ריבר, ניו יורק, 2013; עמודים 1–5 ()Lovecraft, Howard Phillips; The Complete Cthulhu Mythos Tales; Fall River Press, New York, 2013; Pages 1–5 ()לאבקרפט, הווארד פיליפס; קלינגר אס, לזלי; מור, אלן; ביאור חדש לכתביו של ה.פ. לאבקרפט; לייברייט, ניו יורק, 13 באוקטובר 2014; עמודים 3–10 ()Lovecraft, Howard Phillips; Klinger S, Leslie; Moore, Alan; The New Annotated H.P. Lovecraft; Liveright, New York, 13 October 2014; Pages 3–10 ()לאבקרפט, הווארד פיליפס; הספרות המלאה של ה.פ. לאבקרפט; הוצאת רייס פוינט, ניו יורק, 2014; עמודים 25–29 ()Lovecraft, Howard Phillips; The Complete Fiction Of H.P. Lovecraft; Race Point Publishing, New York, 2014; Pages 25–29 ()לאבקרפט, הווארד פיליפס; ג'ושי, סונאנד טריאמבק; קובץ ספרותי, מהדורת וריורום, כרך א': 1905–1925; הוצאת היפוקמפוס, ניו יורק, 2014; עמודים 52–58 ()Lovecraft, Howard Phillips; Joshi, Sunand Tryambak; Collected Fiction, A Variorum Edition, Volume 1: 1905–1925; Hippocampus Press, New York, 2014; Pages 52–58 ()לאבקרפט, הווארד פיליפס; המיתוסים המלאים של קת'ולהו; בארנס אנד נובל, ניו יורק, 2015; עמודים 1–5 ()Lovecraft, Howard Phillips; The Complete Cthulhu Mythos Tales; Barnes & Noble, New York, 2015; Pages 1–5 ()Lovecraft, Howard Phillips; The Complete Fiction Of H.P. Lovecraft; Chartwell Books, New York, 2016; Pages 25–29 ()לאבקרפט, הווארד פיליפס; אוסף כתבי ה.פ. לאבקרפט: סיפורים קלאסיים של אימה קוסמית; הוצאת ארקטורוס לימיטד, לונדון, הממלכה המאוחדת, 2016; עמודים 9–13 ()Lovecraft, Howard Phillips; The H.P. Lovecraft Collection: Classic Tales Of Cosmic Horror; Arcturus Publishing Limited, London, United Kingdom, 2016; Pages 9–13 ()לאבקרפט, הווארד פיליפס; סיפורי המיתוסים של קת'ולהו; הקלאסיקות של קנטרברי, סן דייגו, קליפורניה, 2017; עמודים 1–5 ()Lovecraft, Howard Phillips; Cthulhu Mythos Tales; Canterbury Classics, San Diego, California, 2017; Pages 1–5 ()לאבקרפט, הווארד פיליפס; אוסף כתבי ה.פ. לאבקרפט; סיפורים מקבריים; הוצאת ארקטורוס לימיטד, לונדון, הממלכה המאוחדת, 2017; עמודים 21–27 ()Lovecraft, Howard Phillips; The H. P. Lovecraft Collection; Macabre Stories; Arcturus Publishing Limited, London, United Kingdom, 2017; Pages 21–27 ()לאבקרפט, הווארד פיליפס; מונדשיין, קן; סיפורי אימה; הקלאסיקות של קנטרברי, סן דייגו, קליפורניה, 2017, עמודים 1–5 ()Lovecraft, Howard Phillips; Mondschein, Ken; Tales Of Horror; Canterbury Classics, San Diego, California, 2017, Pages 1–5 ()לאבקרפט, הווארד פיליפס; ג'ושי, סונאנד טריאמבק; פון שולי, פיט; דגון (ומפלצות אחרות); הוצאת פי אס, הורנסי, 2017; עמודים 3–9 ()Lovecraft, Howard Phillips; Joshi, Sunand Tryambak; Von Sholly, Pete; Dagon (And Diverse Monstrosities); PS Publishing, Hornsea, 2017; Pages 3–9 ()לאבקרפט, הווארד פיליפס; ס. קלינגר, לסלי; קריאתו של קת'ולהו וסיפורים אחרים; לייברייט קלאסיקס, ניו יורק, 2022; עמודים 1–9 ()Lovecraft, Howard Phillips; S. Klinger, Leslie; The Call Of Cthulhu And Other Stories; Liveright Classics, New York, 2022; Pages 1–9 ()

 לקריאה נוספת 
Carter, Lin; Lovecraft: A Look Behind The Cthulhu Mythos; Ballantine Books, 1972 ()Lovecraft, Howard Phillips; Miscellaneous Writings; Arkham House, 1995 ()Camp, Lyon Sprague De; Lovecraft: A Biography; Barnes & Noble, 1996 ()Joshi, Sunand Tryambak; E. Schultz, David; An H.P. Lovecraft Encyclopedia; Hippocampus Press, 2004 ()Joshi, Sunand Tryambak; I Am Providence: The Life And Times Of H. P. Lovecraft; Hippocampus Press, 2010 (, )

 קישורים חיצוניים 


 הערות שוליים 

קטגוריה:ה.פ. לאבקרפט